370.06 REGOLAMENTI DWAR SERVIZZI TA’ INVESTIMENT (GĦARFIEN TA’ SKEMI TA’ INVESTIMENT KOLLETTIV PRIVATI) L-AVVIŻ LEGALI 353 ta’ l-2002, kif emendat bl-Avviż Legali 190 ta’ l-2003. L-AVVIŻ LEGALI 353 ta’ l-2002, kif emendat bl-Avviż Legali 190 ta’ l-2003. 1. Titolu. It-titolu ta’ dawn ir-regolamenti hu Regolamenti dwar Servizzi ta’ Investiment (Għarfien ta’ Skemi ta’ Investiment Kollettiv Privati). 2. Għarfien ta’ skemi ta’ investiment kollettiv. Skema ta’ investiment kollettiv li tillimita l-għadd totali ta’ parteċipanti għal ħmis tax-il persuna u meta l-awtorità kompetenti tkun sodisfat tali- (i) il-parteċipanti jkunu ħbieb sew jew qraba tal-promoturi; (ii) l-iskema hija essenzjalment privata fin-natura u l-iskop tagħha; u (iii) l-iskema ma tikkwalifikax bħala fond ta’ investitur professjonali għat-termini tal-linji gwida maħruġin għal dan l-iskop mill-awtorità kompetenti, ma tkunx soġġetta għal liċenzja skond l-artikolu 4 ta’ l-Att dwar Servizzi ta’ Investiment, hawnhekkizjed ’il quddiem imsejjaħ "l-Att", imma tkun soġġetta għall-għarfien ta’ awtorità kompetenti taħt dawn ir-regolamenti: Iżda li wieħed mill-parteċipanti jista’ jkun korp ġuridiku, soġġett għal dawk ir-restrizzjonijiet, ħtiġiet u kondizzjonijiet kif stipulati fil-linji gwida maħruġin mill-awtorità kompetenti skond l-artikolu 6 ta’ l-Att. 3. Għarfien miktub. L.S.370.03 Id-disposizzjonijiet tar-regolament 2 ma joperawx awtomatikament immal-applikabilità tagħhom għandha tkun soġġetta għal għarfien miktub mill-awtorità kompetenti. Għandu jitħallas dritt fir-rigward ta’ kull applikazzjoni għal għarfien kif imsemmi qabel u wara dan ta’ kull sena skond ir-Regolamenti dwar l-Att dwar Servizzi ta’ Investiment (Liċenzji u Ħlasijiet Oħra). 4. Linji gwida. L-awtorità kompetenti tista’ minn żmien għal żmien toħroġ linji gwida biex tirregola ulterjorment l-għarfien ta’ skemi ta’ investiment kollettiv privati li jistgħu jinkludu ħtiġiet li għandhom x’jaqsmu mas-sottomissjoni ta’ kull tali informazzjoni, konferma u dokumentazzjoni kif jistgħu jkunu stabbiliti. 5. Att dwar it-Taxxa fuq l-Income. Kap. 123. Kull għarfien mogħti skond dawn ir-regolamenti m’għandux jitqies li jkun liċenza għall-iskopijiet ta’ l-artikoli 2 u 12 ta’ l-Att dwar it-Taxxa fuq l-Income. 6. Disposizzjoni transitorja. Emendat: A.L.190 ta’ l-2003. L.S.370.02 Skema ta’ investiment kollettiv li kienet eżenti għall-ioskopijiet tal-ħtieġa għal liċenza taħt l-Att skond ir-regolament 4(ċ) tar-Regolamenti ta’ Eżenzjoni għall-Att dwar Servizzi ta’ Investiment, kif kien fis-seħħ minnufih qabel id-dħul fis-seħħ ta’ dawn ir-regolamenti, għandha tkun konfortmi ma’ dawn ir-regolamenti sa mhux aktar tard mill-31 ta’ Awissu, 2003.